Pressemeddelelse

FEBRUAR 2012

Automatgear til Peugeot Bipper Van og Partner Van uden merpris

**Peugeot er på banen med et særdeles attraktivt tilbud, der gør hverdagen lidt nemmere for kommende ejere af varebiler. Partner Van og Bipper Van sælges nemlig nu med automatisk gearskift til samme lave pris somudgaven med manuelt gear.**

Et tilbud lige til venstrebenet med ekstra komfort i hverdagen

Både Peugeot Partner og Peugeot Bipper er kompakte, handy og robuste varebiler, der kan komme ind i selv de mest snævre gader og passager. Og hvad pladsen angår, så har Partner Van i modsætning til andre biler i samme klasse, plads til 3 personer. Derudover kan de to varebiler nu føje endnu flere fordele til listen. Først og fremmest er der det automatiske gearskift, som gør kørslen mere afslappet og klarer det tunge benarbejde for venstrebenet. Ligeledes får man det avancerede Stop & Start system med i prisen, som giver flere gevinster på en gang. Motoren slukker automatisk ved fx rødt lys og giver op til 15 % besparelse på brændstofforbrug og CO2-udledning.

Alene ved at skifte til automatgear i Partner Van kører man 21,3 km/l i forhold til 20,4 km/l med manuelt gear og for Bipper Vans vedkommende hedder det 24,4 km/l i forhold til 22,2 km/l med manuelt gear.

Derudover lever bilerne op til Peugeots særlige miljøstandard, Blue Lion, som er en garanti for at bilerne imødekommer en række skrappe klima- og miljøkrav i forhold til brændstofforbrug, produktion og skrotning.

Peugeot Partner Van HDi 90 HK fås inklusiv automatgear til 129.990 kr.

Peugeot Bipper Van HDi 75 HK fås inklusiv automatgear til 99.990 kr.